ועדת המשנה לנושא תעשייה, כנסת 17, פרוטוקול מספר 1, 2007-07-03 14:30

אלי אפללו: אבל בכל זאת – אבל מכירים את החוקים שנמצאים בדרך - -

מיכל דויטש: זה נעשה בתיאום עם התמ"ת.

אלי אפללו: אני יודע לפחות, לידיעה כללית – ששר התמ"ת תומך בזה, ומחכה להצעת החוק שתעבור.

אלי אפללו: היא יכולה לפתור בעיות תעסוקה באופן משמעותי.

אלי אפללו: הסעיף הזה –שהוגדר, לא רק קווי רוחב, הוא חשוב מאד.

אלי אפללו: אני רוצה להסביר את ההבדל: למשל, אם אנחנו מכניסים קו רוחב בצפון ומכניסים את יוקנעם ובית שאן באותה קטגוריה – זו לא היתה מטרת החוק.

אלי אפללו: אנחנו רוצים להוסיף חיזוק יותר למקום שאין בו אף מפעל אחד.

אלי אפללו: בכל בית שאן יש אזור תעשיה ענק ואין מפעלים שם.

אלי אפללו: מצד שני, אני מברך על כך שביוקנעם יש אזור תעשייה מלא.

אלי אפללו: המטרה היא לעודד מקומות חלשים ששם לא מצליחים, ולמרות שהם באזור פיתוח א' – לא מגיעים לשם.

אלי אפללו: המטרה היא לתת סדר עדיפות חדש למקומות האלה.

אלי אפללו: ודבר שני – לנסות לפתור גם בעיות של אנשים מגיל 50 פלוס, אנשים מוגבלים.

אלי אפללו: יש בהצעת החוק הזו המון אלמנטים – אנחנו עוזרים לתעשיינים לעבור לפריפריה, אבל גם עליהם אנחנו מטילים מגבלות, והמגבלה הכי חשובה – שאנחנו לא - -

בועז סופר: לא מטילים מגבלות.

בועז סופר: דורשים דרישות --

אלי אפללו: נכון.

אלי אפללו: לא מטילים מגבלות.

אלי אפללו: אבל המטרה הכי חשובה- לתת תעסוקה ולפתור בעיות של אנשים שאין להם פתרונות תעסוקה, ולא לתת פתח לתעשיינים להיות שנה – שנתיים ויברחו משם בלי כוונה לקיים את החוק.

אלי אפללו: דוחים פה את תשלום מס השבח ורק בשנה העשירית הם יקבלו את הפטור.

אלי אפללו: דבר אחרון, והוא חשוב – שלפחות 70% מהעובדים יהיו מאותו אזור.

אלי אפללו: אנחנו לא רוצים להעביר מפעלים שאנשים יתחילו לנסוע ממרכז הארץ לפה כדי לקבל את ההטבה.

קריאה: עם שווי שימוש.

בועז סופר: לחזק את דבריך - תראה מה קרה עם "אינטל".

בועז סופר: זו השקעה שכולם מברכים עליה, בסופו של דבר , אבל – -

אמנון כהן: 80% לא - - שם.

בועז סופר: בדיוק.

בועז סופר: בניגוד למה שהתכוונו – זה מה שקרה.

בועז סופר: אתה שם בחוק את הסיפור הזה.

בועז סופר: אל תהיו ציניים.

בועז סופר: לייקר את שווי השימוש אומר שאתה הופך את זה לפחות נגיש.

אמנון כהן: - - -

בועז סופר: לא, אני אמרתי את זה חיובי.

אמנון כהן: אני אגיד לך למה – כי לא הכשרת את האנשים המתאימים באזור הזה שמתאימים למקום הזה.

קריאות: - - -

בועז סופר: תראה מה אתה אומר פה: אתה אומר שמובן שלוקח זמן להכשיר - -

קריאות: - - -

בועז סופר: 7 שנים.

אלי אפללו: פה מתייחסים גם לזה.

אלי אפללו: פעם ראשונה שאגף המסים באוצר מכיר בהוצאות של הכשרה מקצועית.

אלי אפללו: פה השלימו את כל התמונה שלא עשו ב "אינטל".

מיכל דויטש: הייתי מעדיפה שלא ייאמר שאנחנו מכירים בהוצאות הכשרה מקצועית.

מיכל דויטש: מה שאנחנו בעצם אומרים זה שאנחנו גוזרים את גובה הפטור לפי ההוצאות שהוא מוציא, לרבות הוצאות של הכשרה מקצועית.

מיכל דויטש: זה נשאר בתחום ההון, ולא עובר לתחום הפירותי.

אלי אפללו: ההבדל היחידי הוא כפי שחבר הכנסת אמנון כהן אמר – ב "אינטל" לא היתה אפשרות כזאת.

אלי אפללו: בגלל זה לא הכשירו.

אלי אפללו: פה אתם פותרים את הבעיות.

אלי אפללו: זה הבדל משמעותי מאד.

אלי אפללו: החוק שאתם מביאים הוא אחד החוקים שיעודד בצורה משמעותית.

אלי אפללו: אני לא רואה דרך יותר טובה שאתם באמת תעשו הכוונה.

אלי אפללו: יש לי רק בעיה אחת שפה יש לנו – מי המשרד שיעשה את ההכוונה בעניין עצמו?

אלי אפללו: אני מדבר על זה לפי החוק עצמו- זה צריך להיות באוצר.

בועז סופר: בהתייעצות עם התמ"ת.

אלי אפללו: ההתייעצות זה משהו אחר.

אלי אפללו: אני לא בא לדבר על זה.

אלי אפללו: אני חושב שהדבר היחידה שבחוק הזה יש בעיה קטנה – שהמשרד שמטפל באופן רגיל בהעברת מפעלים – זה התמ"ת.

אלי אפללו: זו דעתי האישית.

מיכל דויטש: לא, לא.

מיכל דויטש: זה חוק מס.

בועז סופר: אבל זה מסלול ירוק.

מיכל דויטש: זה מסלול ירוק- הוא בא למיסוי מקרקעין, מגיש בקשה - -

אלי אפללו: אבל מישהו צריך לתת לו הכוונה מה התנאים.

בועז סופר: הנה, זו הכוונה.

בועז סופר: זה פחות רגולציה.

מיכל דויטש: אחרי שעובר חוק מס יוצאת הוראת ביצוע שמסדירה את כל העניינים.

אלי אפללו: אבל למה לקלקל?

אלי אפללו: כדי שלנו, בפריפריה, תהיה עדיפות – זה מסלול ירוק בלי הכוונה.

אלי אפללו: זה בדיוק מה שאני חושב.

אלי אפללו: מישהו צריך לומר להם איפה אנחנו רוצים.

מיכל דויטש: אנחנו, בצו.

אלי אפללו: בצו אתה לא קובע.

אלי אפללו: אתה קובע אזורים - -

מיכל דויטש: איפה אתה עובד.

אלי אפללו: איפה יש יותר אבטלה - אבל מי עושה את הפיקוח על זה?

אלי אפללו: מי, באותו יום או באותו חודש, או באותו זמן שבאים להגיש את זה, בודק וחושב ובא לשבת עם התעשיין.

מיכל דויטש: לא, זה לא עובד פרטני.

מיכל דויטש: כשעובר החוק, יוצא צו.

מיכל דויטש: הצו מסמן אזורים.

מיכל דויטש: מדברים על חלון הזדמנויות אחד.

מיכל דויטש: הצו מסמן אזורים.

אלי אפללו: אבל זה נותן לך עוד 4 שנים.

אלי אפללו: בשנה הזו – זה יכול להשתנות.

מיכל דויטש: לא.

מיכל דויטש: עד 31 בדצמבר, 2007- לא ישתנה כלום.

מיכל דויטש: אנחנו נמצאים כבר ביולי.

בועז סופר: אתה מלכתחילה אמרת שאתה רוצה שנה.

אלי אפללו: אבל עוד לא התחילה השנה.

מיכל דויטש: אבל הוא חייב לרכוש תוך שנה?

אלי אפללו: שנה מ- 2007?

מיכל דויטש: אבל ב-2008 לא ישתנו המקומות החלשים בתוך אזור פיתוח א' צפונית לקו רוחב מסוים - -

אלי אפללו: מה יקרה אם יבואו 10 מפעלים דווקא לעיר שלי – עפולה, לדוגמה, ולא יהיה אף מפעל שירצה להגיע לבית שאן, לדוגמה?

בועז סופר: אני רוצה לרדת לסוף דעתך, ותגיד לי אם לכך התכוונת – אתה מניח לצורך העניין שעשיתם צו, והוא טוב על הנייר, אבל אחרי חודשיים מתברר שהוא לא פרקטי כי הוא לא תופס אף מפעל.

בועז סופר: אז אתה אומר – אולי זה בכלל ששגינו באשכול, או ששגינו בגזרה.

בועז סופר: אבל אפשר לחזור ולבדוק את הצו, כך שהוא יתאים לחוק.

אלי אפללו: אבל יש שנה - -

בועז סופר: אחרי חודשיים אתה כבר יודע.

אלי אפללו: תוך שנה לא יעברו.

אלי אפללו: הוא רק רוכש את הקרקע, הוא צריך להתחייב שהוא עומד לעבור, יש לו עוד 4 שנים נוספות - -

בועז סופר: אני מציע שאתה - - זה לא צריך להיות חלק מהצו.

בועז סופר: זה חלק מהתחייבות של משרדי התמ"ת והאוצר.

בועז סופר: אתה מבקש שיעדכנו אותך ברבעון, בתוך השנה, מה קורה.

בועז סופר: תבואו לוועדת הכספים ותעדכנו.

אלי אפללו: אבל אם יש מסלול ירוק אתה לא יודע.

מיכל דויטש: אתה יודע כי הוא חייב לקנות את הקרקע.

קריאות: - - -

אלי אפללו: אני מבקש ממך – תשקול מה שאני מבקש.

אלי אפללו: אני אומר את דעתי – רק את ההכוונה - - מיכל דויטש; אבל הכוונה היא בחוק או בצו.

אלי אפללו: בחוק או בצו אני לא מתווכח.

בועז סופר: אולי ננסה לחשוב על דיווח - -

מיכל דויטש: איפה רכשו קרקעות.

בועז סופר: איפה רכשו לצורך החוק הזה.

בועז סופר: ננסה לחשוב על פתרון.

אלי אפללו: מה שהייתי אומר – שאתם והתמ"ת במשותף תתנו איזה סדר של מקומות שאתם מעדיפים.

אלי אפללו: לבית שאן אין אף מפעל אחד.

אלי אפללו: האבטלה שם גדולה.

אלי אפללו: ובאותו מקום תכניסי גם את קרית שמונה.

אלי אפללו: מה קורה?

אלי אפללו: הם מחליטים לעבור לשם.

אלי אפללו: אין שום הכוונה, לא פתרתי את הבעיה.

אלי אפללו: אני לא רוצה ש-10 מפעלים יגיעו לאותו מקום.

אלי אפללו: אני הייתי רוצה שתהיה חלוקה.

אלי אפללו: אני יודע משני מפעלים שראשי הרשויות רצים אליהם עם החוק הזה, כבר הגיעו אתם להסכמות.

אלי אפללו: מה לעשות ששני המפעלים בעיר אחת?

אלי אפללו: ראש העיר – ואני אומר שכל הכבוד לו – נתן להם תנאים.

אלי אפללו: ובמקרה - -.

אלי אפללו: ואני אומר לו: כל הכבוד.

אלי אפללו: שני המפעלים זה באזור שמגיע לו.

אלי אפללו: אני הייתי רוצה שאחד יהיה גם אצלי, ואחד יהיה בשדרות, אחד בבית שאן.

אלי אפללו: תמצאו את המנגנון המתאים, אם אפשר, שתהיה לכם איזושהי נגיעה- או לתמ"ת או לכם, תנסו למצוא פתרון לעניין הזה.

אלי אפללו: אני מבקש, כי זה חשוב לי מאד, מנגנון של הכוונה.

אלי אפללו: אנחנו, במדינת ישראל, היגיע הזמן שנעשה הכוונה.

אלי אפללו: אנחנו צריכים לראות את הדברים בראיה לאומית.

מגלי והבה: אבל יש בעיה אחת – נניח שאני בעל מפעל שבא לקצרין.

מגלי והבה: נניח שטוב לי עם ההחלטה הזו.

מגלי והבה: איך הם, בתור משרד האוצר, יכולים להשפיע על ההחלטה של אותו בעל מפעל פרטי להיות פה או להיות שם?

בועז סופר: אני לא חושב שלזה הוא המתכוון

מיכל דויטש: כל הנושא של קביעת אזורים מוטבים על ידי סמכות מבצעת, אפילו שר אוצר, זה נושא בעייתי.

מיכל דויטש: לאור כל מה שקרה בנושא הטבות מס ביישובים – עד התיקון הגדול לסעיף 11 לפקודת מס הכנסה.

מיכל דויטש: בחוק הזה, בגלל מטרתו, ישבנו על ההגדרה של אזור מוטב וצו בדבר אזור מוטב – עם משרד המשפטים, בצורה נכבדה ומדויקת.

מיכל דויטש: כאשר אנחנו גזרנו והטלנו על שר האוצר בהתייעצות עם שר התמ"ת ובאישור ועדת הכספים מגבלות חיצוניות -גיאוגרפיות ומהותיות, היה בעצם כדי לצאת מהמצב שקרה אז, שאפשר להכניס הכל.

מיכל דויטש: יש תחימה גיאוגרפית ותחימה מהותית של אשכול חברתי –כלכלי נמוך, ואבטלה.

מיכל דויטש: מה שבעצם אתה אומר- נכון, עכשיו- גם קצרין, גם קרית שמונה וגם קרית שמונה עברו את הסף הזה.

מיכל דויטש: אני רוצה עכשיו שתעשו עוד תת מבחן –כי אם יש כבר - -

אלי אפללו: לא תת מבחן - -

מיכל דויטש: זה לא התפקיד שלי, מהטעם שכל האזורים הללו, אחרי שעברו את הסף הגיאוגרפי ואת הסף המהותי של אשכול חברתי-כלכלי נמוך או אבטלה, הם שווים.

מיכל דויטש: עכשיו, כולם יכולים לבחור.

אלי אפללו: שמעתי ואני מבין את מה שאת אומרת, אבל אני אומר לך – תנסי להתנתק מהנושא המשפטי והנושא שיש לזה תקנות וכן הלאה.

אלי אפללו: תנסי לראות את זה בזווית שלי, שאני רואה את חלוקת הבעיות.

אלי אפללו: כל אחד שרואה שיש 10 מקומות בעייתיים – במקום שאני אגיד שכל אחד מ- 10 המפעלים יהיה באזור אחד, אז אני מחלק את הפתרון היחסי לכל מקום אחד.

אלי אפללו: מה שאת אומרת – קובעים 10 אזורים וכל אחד יבוא לאן שהוא רוצה.

מירב תורג'מן: היא קובעת קריטריונים אפשריים, קריטריונים שיכולים לעמוד במבחן.

מיכל דויטש: - - שאנחנו נדווח.

מיכל דויטש: אם אתה רואה בסוף רבעון 2008, ש-10 מפעלים רכשו קרקע בקצרין.

מיכל דויטש: ואז אתה אומר – מה אני יכול לעשות?

מיכל דויטש: אתה תצטרך להציע הנחות, למשל, לא דרך החוק הזה, אלא - -

אלי אפללו: לא יהיה לנו זמן .

בועז סופר: נניח – שראינו שאחרי רבעון אין שום דבר, רק בגלל שפספסנו את האזור המוטב, ואנחנו מגלים שאם נזיז את האזור מטר ימינה, הכל יהיה בסדר.

בועז סופר: אנחנו נוכל לשנות את הצו תוך כדי?

קריאות: אי אפשר.

מיכל דויטש: צריך לתקן את החוק, להאריך את המועד - -

קריאות: - - -

קריאה: קבעת - - לשנה?

מיכל דויטש: לא.

מיכל דויטש: יש לך סמכות לקבוע עד 31 בדצמבר.

קריאות: - - -

קריאה: את גבולות הצו קבעתי בצו, אני יכול לשנות את זה תוך כדי השנה?

מיכל דויטש: כי הסמכות שלך היא עד 31 בדצמבר, 2007 לאותו צו.

חזקיה ישראל: אנחנו תומכים בהצעת החוק.

חזקיה ישראל: כשנגיע לסעיפים תהיה לנו התייחסות, אבל בגדול – אנחנו מקווים שזה יהיה כלי שבמסגרתו יעברו מפעלים לאזורי הפריפריה, אזורי קו עימות, זו תפיסה שמקובלת עלינו.

אלי אפללו: לנציגת התמ"ת יש מה לומר?

שרון פז: יש השקה לאזורי עדיפות א', ומבחינתנו זה בסדר.

שרון פז: הם פועלים מתוך אזור עדיפות א'.

אלי אפללו: מישהו אמר לי שהוא מוכן לקבל את האזורים לפי מה שמשרד הפנים קבע.

בועז סופר: מחוזות?

אלי אפללו: מחוזות.

בועז סופר: תעשה לכולנו טובה: תביא את זה למליאה, תצביע, נביא צו.

בועז סופר: יש לנו כמה חודשים ונבדוק – שר הפנים, שר התמ"ת וכל מי שאתה רוצה.

מגלי והבה: אני רוצה לברך את היושב ראש על המעקב ועל העקביות – אני יודע כמה שאתה עובד קשה, אתה איש הצפון והנושא הזה בעצמות שלך.

מגלי והבה: אני מקווה שנראה הישגים מהחוק הזה, ולשם כך צריך להביא את זה לקריאה שניה ושלישית במליאת הוועדה, כמה שיותר מהר.

מגלי והבה: אם נגיע לכך שיענו על השאלות שהצגנו – כי אתם יודעים מה הנחיצות של המפעלים האלה לצפון, למשל, זה דבר שאנחנו נתמוך ונעשה אותו, והזמן כאן הוא חשוב על מנת שניישם את החלום שלך בנושא הזה.

אלי אפללו: אני מודה, ואני מקווה שיבואו לכאן בועז סופר ומיכל דויטש עם פתרונות יצירתיים.

אלי אפללו: אני מקווה שבהקדם.

אלי אפללו: אנחנו נעלה את זה למליאת הוועדה.

אלי אפללו: אני מודה לכם, הישיבה נעולה.

אלי אפללו: ,